stanford-oval/wikipedia huggingface dataset:
יוהאן אלברכט הראשון, דוכס מקלנבורג
משפחתו

ב-24 בפברואר 1555 התחתן יוהאן אלברכט עם אנה סופיה מפרוסיה, בתו של אלברכט, דוכס פרוסיה. לזוג נולדו שלושה ילדים:
אלברכט, נסיך מקלנבורג (1556–1561)
יוהאן השביעי, דוכס מקלנבורג (1558–1592), דוכס מקלנבורג-שוורין מ-1576 עד 1592
זיגסמונד אוגוסט, דוכס מקלנבורג (1560–1600)
הנסיכה אנה סופיה מברנדנבורג
יואב שלוש

| --- | --- |

יואב שלוש
 לידה:  18 ביולי 1953 (בן 71) פריז, צרפת 
 מדינה:  ישראל 
 השכלה:  אוניברסיטת תל אביב  INSEAD 
 
ביקור רשמי של יו"ר קונגרס העם וראש ממשלת סין לשעבר לי פנג ומנכ"ל סאייטקס יואב שלוש – שנת 1999
יואב צדוק שלוש (נולד ב-18 ביולי 1953) הוא שותף-מנהל בקרן ההון סיכון "אביב ונצ'רס", בשנים 1995–2001 כיהן כמנכ"ל ונשיא סאיטקס.
ביוגרפיה

יואב שלוש הוא נצר למשפחת שלוש מצד אביו: סבו של סבו, אהרן שלוש, היה ממייסדי נווה צדק; סבא רבא שלו, יוסף אליהו שלוש, היה ממייסדי תל אביב שבנה את בנין הגימנסיה הרצליה; סבו, צדוק שלוש, היה יצואן הדרים וממקימי ענף ההדרים בישראל. יואב שלוש הוא בן לרחל ואביעזר, פלמ"חניק, מפקד מחנה פליטים יהודים באירופה שאחרי מלחמת העולם השנייה, דיפלומט, שגריר ישראל ביוגוסלביה וניגריה


ואחר-כך מנכ"ל "נשיונל בנק אוף שיקגו" (אנ'), הבנק האמריקאי היחידי שפעל בישראל ונמכר לימים לבנק הפועלים.
יואב שלוש נולד בפריז שבצרפת, וגדל במקומות שונים ברחבי תבל, בוגר הגימנסיה העברית רחביה (סיים בשנת 1971), 

שירת בצה"ל ביחידה 8200, שנתיים בשירות קבע.
ב-1974 קיבל תואר ראשון בכלכלה וסטטיסטיקה מאוניברסיטת תל אביב. ב-1979 קיבל תואר שני במנהל עסקים מINSEAD, פונטנבלו, צרפת;

סיים ראשון במחזור

וזכה בפרס הנרי פורד. ב-2010 הוכתר על ידי INSEAD כ"אחד מ-50 הבוגרים ששינו את העולם".
בתום לימודי התואר הראשון עבד ככלכלן ואחראי על היצוא בחברת שמטן.
שלוש החל לעבוד בסאיטקס בשנת 1979.

תפקידו הראשון היה מנהל הכספים של אירופה,

לאחר-מכן סמנכ"ל השיווק העולמי ואחראי לפיתוח עסקי באסיה.

הוביל את הכניסה של סאיטקס לשוק היפני על ידי הקמת מיזם משותף עם ענקית דיו והכימיקלים Toyo ink. היה זה שיתוף הפעולה העסקי הראשון בין ישראל ליפן (בשנים 83–85) והמיזם הרווחי ביותר של סאיטקס דאז.


לימים הגיע למחזור מכירות של למעלה מ-100 מיליון דולר לשנה ביפן.
ב-1992 מונה כסמנכ"ל בכיר, מנהל האסטרטגיה והרכישות. בתפקיד זה הוביל סדרה של רכישת חברות ומוצרים בתחום הדפוס הדיגיטלי, המבוססים על הזרקת דיו. בכך היה למי שהביא את סאיטקס לעמדת מובילות בתחום חדש וצומח. פעולות הדפוס הדיגיטלי עתידות היו להניב יותר ממחצית רווחי החברה.
בשנים 1995–2001 כיהן כמנכ"ל ונשיא סאיטקס, שהכנסותיה היו 700 מיליון דולר ועבדו בה 4,200 איש. בתקופתו כמנכ"ל סאיטקס הוא החזיר את פעילות הקדם-דפוס של החברה בסך 450 מיליון דולר לרווחית והוביל את עסקי הדפוס הדיגיטלי של החברה מאפס ל-250 מיליון דולר הכנסות, באותה עת סאיטקס הייתה החברה המובילה בעולם בתחום זה.
ב-2001 הצטרף כשותף מנהל לקרן ההון סיכון "אביב ונצ'רס", לצד מייסד החברה ד"ר אמיר גוטמן, בעבר חבר בהנהלת דסק"ש לשעבר וגדעון בן-צבי. יו"ר הקרן היה דב תדמור, מנכ"ל דסק"ש לשעבר.

השקעותיה המוצלחות: "בריפקאם", שנרכשה בידי קנון בכ-90 מיליון דולר

ואורקם טכנולוגיות שהוקמה בידי פרופ' אמנון שעשוע וזיו אבירם ומוערכת בלמעלה ממיליארד דולר.
שלוש מכהן כיום (2022) במועצות מנהלים של טאואר-ג'אז

וצ'ק פוינט.

משמש כדירקטור בבורסה לניירות ערך
 שופרסל ומלם תים.
בשנים 2012–2015 כיהן כיו"ר משותף של האיגוד הישראלי לתעשיות מתקדמות (IATI).


כיהן כיו"ר "תעשיידע" - ארגון הפועל במסגרת התאחדות התעשיינים ומטרתו לחשוף ילדים ובני נוער לעולם התעשייה ולפתח אצלם כישורי מנהיגות, עבודת צוות וטכנולוגיה.
חיים אישיים

יואב שלוש נשוי לבשמת, שהייתה במשך שנים רבות היועצת המשפטית של תדיראן ובזק

וכיום של הסוכנות היהודית; להם שלושה ילדים והם מתגוררים ברמת השרון.
הערות שוליים

1 2  יגאל מוסקו, בעיתון ידיעות אחרונות, יום ראשון, 19 בספטמבר 1999, עמ' 42
↑  רוני ליפשיץ, "יואב שלוש מגלה את אירופה", בעיתון הארץ, יום רביעי, 3 באוקטובר 2001, עמ' ה-1
↑  "איפה למדת? הבוגרים הישראלים של בתי הספר המובילים", באתר כלכליסט, יום ראשון, 13 באפריל 2008, עמ' 12
1 2 3 4  אילן גטניו, "החלום שלי הוא מוצר שיגיע לכל בית", בעיתון ידיעות אחרונות, יום שישי, 18 בספטמבר 1998, עמ' 8
1 2 3 4  יואב שלוש, באתר של בלומברג
↑  כרמית ספיר ויץ, Will Start-Up Nation ever grow up?, באתר Times of Israel, ‏23 במאי 2016
↑  האיש שהמציא את דמות היזם הישראלי, דה מרקר, 17 באפריל 2013, עמ' 22
↑  Friends from school, באתר גלובס, 27 בפברואר 2003
↑  מוטי זפט, "סאיטקס" מרחיבה פעילותה ביפן, בעיתון ידיעות אחרונות, יום ראשון, 4 באוקטובר 1987, עמ' 7
↑  נשיא סאיטקס, יואב שלוש, פורש, באתר ynet, 7 באוגוסט 2001
↑  נווית זומר, בעקבות העסקה: רווח הון של 800 מיליון ש' לסאיטקס, בעיתון ידיעות אחרונות, יום רביעי, 19 בינואר 2000, עמ' 3
↑  Israel Business, Forward ; New York, N.Y. [New York, N.Y]28 Jan 2000: 4.
↑  גיא גרימלנד, הקרן השנייה של אביב ונצ'רס סיימה סגירה ראשונה: גייסה 50 מיליון דולר, באתר הארץ, 17 בדצמבר 2007
↑  יסמין יבלונקו, ‏אקזיט נוסף לחברה ישראלית: קנון היפנית רכשה את BriefCam, באתר גלובס, 9 במאי 2018
↑  אורקם של מייסדי מובילאיי שווה כבר מיליארד דולר, באתר כלכליסט, 20 בפברואר 2018
↑  מועצת המנהלים של חברת טאואר ג'אז, באתר חברת טאואר ג'אז
↑  מועצת המנהלים של חברת צ'ק פוינט, באתר חברת צ'ק פוינט
↑   שלי אפלברג, יואב שלוש, דמות מרכזית בתעשיית ההייטק – מצטרף לדירקטוריון הבורסה, באתר TheMarker‏, 14 במאי 2014
↑  גלי וינרב, ‏יואב שלוש וד"ר בני זאבי נבחרו לראשות איגוד ההיי-טק המאוחד, באתר גלובס, 29 ביולי 2012
↑  מאיר אורבך, איגוד התעשיות המתקדמות בחר יו"רים שאינם אנשי הון סיכון, באתר כלכליסט, 6 בספטמבר 2015
↑  יואב שלוש, באתר פרס רקנאטי
טרולים מסביב לעולם

| --- | --- |
כרזת הסרט
כרזת הסרט
 מבוסס על:  בובות "טרולים" מאת תומאס דאם
 בימוי:  וולט דורן, דייוויד פ. סמית' 
 הופק בידי:  ג'ינה שאי 
 תסריט:  ג'ונתן אייבל גלן ברגר בוב דולמן טרבור מאנסון ליסה קרוגר ריק יאנסי
 מדבבים:  אנה קנדריק ג'סטין טימברלייק אוזי אוסבורן רייצ'ל בלום ראסל בראנד ג'יימס קורדן אנדרסון פאאק ג'ורג' קלינטון מרי ג'יי בלייג' קלי קלרקסון סם רוקוול גוון סטפאני איקונה פופ רון פאנצ'ס קונאל נייאר ג'יימי דורנן ג'יי באלווין קינן תומפסון
 מוזיקה:  תיאודור שפירו 
 מדינה:  ארצות הברית 
 חברת הפקה:  דרימוורקס הנפשה
 חברה מפיצה:  סרטי יוניברסל
 שיטת הפצה:  הפצה לאולמות הקולנוע, וידאו על פי דרישה, direct-to-video 
 הקרנת בכורה:  ארצות הברית 10 באפריל 2020 (קולנוע, וידאו על פי דרישה) ישראל 27 במאי 2021 (קולנוע)
 משך הקרנה:  94 דק' 
 שפת הסרט:  אנגלית 
 סוגה:  סרט מוזיקלי, סרט הרפתקאות, סרט לכל המשפחה, סרט מונפש, סרט קומדיה 
 הכנסות באתר מוג'ו:   universalevent2020
 סרט קודם:  טרולים (2016)
 סרט הבא:  טרולים 3: הקול טוב (2023)
 אתר רשמי
 דף הסרט ב־IMDb
 
טרולים מסביב לעולם (באנגלית: Trolls World Tour) הוא סרט קומי מוזיקלי אמריקאי בהנפשה ממוחשבת המבוסס על בובות הטרולים מאת תומאס דאם. הסרט מהווה המשך לסרט "טרולים" משנת 2016, ולסדרת האנימציה "טרולים: ממשיכים לרקוד!" משנת 2018. הסרט הופק על ידי חברת דרימוורקס הנפשה ובוים על ידי דייוויד פ. סמית' ווולט דורן.
את הדמויות מדבבים אנה קנדריק, ג'סטין טימברלייק, אוזי אוסבורן, רייצ'ל בלום, ראסל בראנד, ג'יימס קורדן, אנדרסון פאאק, ג'ורג' קלינטון, מרי ג'יי בלייג', קלי קלרקסון, סם רוקוול, גוון סטפאני, איקונה פופ, רון פאנצ'ס, קונאל נייאר, ג'יימי דורנן, ג'יי באלווין וקינן תומפסון.
הסרט שוחרר לאקרנים בארצות הברית ב-10 באפריל 2020. בעקבות התפרצות נגיף הקורונה בארצות הברית הוחלט כי הסרט יופץ גם ב-VOD באותו התאריך.
הסרט עלה לאקרנים בישראל ב-27 במאי 2021, בדיבוב לעברית. מספר חודשים לפני עלייתו לאקרנים בישראל, חלק מהגרסה בעברית של השיר "Just Sing" שוחרר באופן רשמי על ידי דרימוורקס.
לאחר שחרור הסרט, הופקה סדרת אנימציה בשם "Trolls: TrollsTopia" (אנ'), המהווה המשך ישיר לסרט, ששוחררה בנובמבר 2020 לשירותי הסטרימינג הולו ו-Peacock. הסדרה חודשה לעונה שנייה שעלתה ב-2021.
ב-17 בנובמבר 2023 יצא לאקרנים סרט המשך בשם "טרולים 3: הקול טוב".
תקציר העלילה

4 שנים לאחר אירועי הסרט הראשון, פופי (אנה קנדריק) ובראנץ' (ג'סטין טימברלייק) מגלים שהם אחד משישה סגנונות אשר נמצאות בשש ארצות שונות, כל אחת מהן ישנו סוג מוזיקה שונה: מוזיקת פופ, פאנק (Funk), מוזיקה קלאסית, טכנו, קאנטרי ורוק. חברה בממלכת הארד-רוק, המלכה בארב (רייצ'ל בלום), אשר התגייסה על ידי המלך טראש (אוזי אוסבורן), רוצה להרוס את כל סגנונות המוזיקה ולשלוט בעולם הרוק. כאשר גורל העולם נמצא בסכנה, פופי ובראנץ' יחד עם חבריהם - ביגי (ג'יימס קורדן), שאניל, סאטין (איקונה פופ), קופר (רון פאנצ'ס), די.ג'יי. סוקי (גוון סטפאני) ואיש היהלומים (קונאל נייאר) - יצאו למסע ברחבי העולם על מנת לאחד את כל הטרולים נגד בארב, אשר זוממת להשמיד את כולם.
מדבבים

| דמות | אנגלית | עברית | תיאור |
| --- | --- | --- | --- |
| פופי | אנה קנדריק | נועה לפידות מאיה רוז (שירה) | הנסיכה של עיר הטרולים |
| בראנץ' | ג'סטין טימברלייק | לירון לב | חבר טוב של פופי, התרכך בסרט הקודם. |
| ביגי | ג'יימס קורדן | ניב פטל | טרול פופ ענק. |
| קופר | רון פונצ׳ס | אלון שר | טרול פופ שלימים נתגלה כטרול פאנק, בנם של אסנס וקווינסי ואחיו של הנסיך די, מגדיר את עצמו כטרול פאנק משולב עם פופ. |
| סאטין ושניל | איקונה פופ |  | טרוליות פופ תאומות אשר מכורות לאופנה. |
| גיא דיימונד | קונאל נייאר | תום אידלסון | טרול פופ כסוף, מנצנץ ועירום. |
| קטני דיימונד | קינן תומפסון | גדי אלטמן | בנו של גיא דיימונד, טוב בשירת ראפ. |
| לגסלי | אסתר דין |  | טרולית פופ. |
| המלך פפי | שאול עזר |  |  |
| רגלין / נשכונת | נעמה שטרית |  |  |
| המלך טרולקס | אנתוני ראמוס | רועי ברקוביץ' | מלך טרולי הטכנו. |
| טרולצארט | גוסטאבו דודאמל |  | המנהיג של טרולי המוזיקה הקלאסית. |
| טראש | אוזי אוסבורן | אלברט כהן | מלך לשעבר של הארד רוק ואביה של בארב. |
| ריף | קאראן סוני | דני לשמן | טרול הארד רוק. |
| בארב | רייצ'ל בלום | נינט טייב | מלכת טרולי ההארד רוק. |
| צ'אז | ג'יימי דורנן |  | טרול ג'אז. |
| דלתה דון | קלי קלרקסון | שירלי לילו | מנהיגת טרולי הקאנטרי. |
| היקורי | סם רוקוול | יניב סוויסה | טרול יודל המתחזה לטרול קאנטרי. |
| דיקורי | פלולה בורג |  | טרול יודל המתחזה לטרול קאנטרי בחלקו האחורי של היקורי. |
| המלך קווינסי | ג'ורג' קלינטון | מיכה אוזין סליאן | מלך טרולי הפאנק בעלה של אסנס ואבא של קופר והנסיך די. |
| המלכה אסנס | מרי ג'יי בלייג' | הילה מערבי | מלכת טרולי הפאנק אשתו של קווינסי ואמא של קופר והנסיך די. |
| הנסיך די | אנדרסון פאאק | עידו מוסרי | נסיך טרולי הפאנק בנם של קווינסי ואסנס ואחיו של קופר, מגדיר את עצמו כטרול פאנק משילוב עם היפ הופ. |
| טרסילו | ג'יי באלווין |  | טרול רגטאון. |
| פניוויסל | שארלין לי |  | חלילית של טרולי המוזיקה הקלאסית. |
הערות שוליים

↑  "Just Sing" in 39 Languages | TROLLS WORLD TOUR, נבדק ב-2022-11-26
| --- | --- |
בקרת זהויות :  LNB: 000343937
י"א באייר

י"א באייר הוא היום האחד עשר בחודש השמיני 
בשנה העברית, למניין החודשים מתשרי, והיום האחד עשר בחודש השני 
למניין החודשים מניסן. י"א באייר לעולם לא יחול, בלוח העברי הקבוע, בימים שני, רביעי ושבת, ועל כן הוא משתייך לקבוצת הימים הנקראת "לא בדז".
חגים ואירועים החלים ביום זה

היום העשרים ושישה של ספירת העומר
אירועים היסטוריים ביום זה

ה'רמ"ח – מהדורה ראשונה של תנ"ך שלם ומנוקד יוצאת לאור בבית הדפוס של משפחת שונצינו בעיר סונצ'ינו, איטליה
ה'תרע"ה – מלחמת העולם הראשונה: החל קרב גליפולי בנחיתת כוחות אנזא"ק בריטיים על אדמה טורקית בחצי האי גליפולי
ה'תרפ"ג – הקמת גדוד מגיני השפה, שנאבק על הפיכתה של העברית לשפת הדיבר השלטת ביישוב.
ה'תש"ג – השואה: מסתיים מרד גטו ורשה
ה'תש"ח – מלחמת העצמאות: השריון הסורי מובס בדגניה
ה'תש"ח – מלחמת העצמאות: נפתח מבצע בלק להבאת תחמושת מצ'כוסלובקיה
ה'תשס"ד – רצח טלי חטואל עם ארבעת בנותיה – הילה, הדר, רוני ומירב על ידי מחבלים פלסטינים על ציר כיסופים.
ה'תשע"ח – אסון נחל צָפִית בו נספו בשיטפון תשע נערות ונער אחד, תלמידי המכינה הקדם-צבאית בני ציון שלוחת תל אביב ומועמדים ללימודים במכינה.
ה'תשפ"ד – נשיא איראן אבראהים ראיסי, שר החוץ חוסיין אמיר עבדאללהיאן, ובכירים נוספים, נהרגו בהתרסקות מסוק.
נולדו

ה'תרנ"ח – גולדה מאיר, ראש הממשלה הרביעית של מדינת ישראל (נפטרה ב-ה'תשל"ט)
ה'תש"ד – הרב יגאל רוזן, ראש ישיבת אור ישראל
ה'תש"ו – דניאל ליבסקינד, אדריכל יהודי-אמריקאי, מתכנן מגדל החירות
ה'תש"ז – יעקב בקנשטיין, פיזיקאי ישראלי, חתן פרס ישראל
ה'תשכ"ד – אביב כוכבי, הרמטכ"ל ה-22 של צה"ל
נפטרו

ה'תקפ"ז – רבי נפתלי צבי מרופשיץ מגדולי אדמו"רי פולין בתחילת המאה ה-19
ה'תר"ד – רבי יהודה צבי ברנדויין, מייסד חסידות סטרטין
ה'תרצ"ה – מגנוס הירשפלד, רופא והומוסקסולוג גרמני יהודי
ה'תש"ד – יהושע חנא רבניצקי, עיתונאי ומו"ל עברי ממוצא רוסי
ה'תשי"ז – אריך פון שטרוהיים, במאי ראינוע ושחקן אוסטרי אמריקאי יהודי
ה'תשכ"ו – ישראל בר, מרגל ישראלי
ה'תשנ"ה – דוד אבידן, משורר ישראלי
התשע"ח – מרדכי פרימן, איש תקשורת ומנחה ישראלי
י' באייר – י"ב באייר
אייר
טרום סוכרת

| --- | --- |
 תחום:  אנדוקרינולוגיה 
 קישורים ומאגרי מידע
 MeSH:  D011236
 
טרום סוכרת הוא תוצר של התסמונת המטבולית, ומצב זה מאופיין ברמות גבוהות של סוכר בדם - מעט מתחת לרמת הסוכר בדם הנדרשת לאבחון סוכרת. המצב של טרום סוכרת בדרך כלל לא גורם לתסמינים כלשהם, אף על פי כן אנשים עם טרום סוכרת בדרך כלל סובלים מהשמנת יתר (במיוחד באזור הבטן או הקרביים), דיסליפידמיה עם רמה גבוהה של טריגליצרידים ו/או רמות נמוכות של כולסטרול HDL (אנ'), ויתר לחץ דם. לאנשים עם טרום סוכרת בדרך כלל יש גם סיכון מוגבר למחלות לב וכלי דם. המצב של טרום סוכרת נחשב לשלב מוקדם יותר של סוכרת שכן סיבוכים בריאותיים המיוחסים לאנשים שחולים בסוכרת מסוג 2 מתרחשים לעיתים קרובות עוד לפני האבחנה של סוכרת.
ניתן לאבחן טרום סוכרת על ידי מדידה של המוגלובין מסוכרר בדם, רמת הגלוקוז בצום או בבדיקת העמסת סוכר. אנשים רבים עשויים לקבל איבחון של טרום סוכרת בבדיקות שגרתיות אצל הרופא. גישת הטיפול העיקרית למצב זה כוללת שינויים באורח החיים כגון שילוב של פעילות גופנית ושינויים תזונתיים. ניתן להשתמש בתרופות מסוימות כדי להפחית את הסיכונים הקשורים למצב טרום סוכרת. ישנו שיעור גבוה של אנשים שאובחנו במקור עם טרום סוכרת אשר אובחנו בהמשך עם סוכרת מסוג 2, אף על פי כן לא כל מי שמאובחן כסובל מטרום סוכרת מפתח בהמשך סוכרת מסוג 2. המצב של טרום סוכרת עשוי בהחלט להיות מצב הפיך אם בוחרים לבצע שינויים באורח החיים.
ככל שמאבחנים את המצב של טרום סוכרת מוקדם יותר, כך גדל הסיכוי שניתן יהיה להצליח לרפא לחלוטין מצב זה.
גורמי סיכון

היסטוריה משפחתית של סוכרת
תסמונת מטבולית ו/או רמות חריגות של גלוקוז
מחלת הכבד השומני
מחלת לב
יתר לחץ דם
רמות גבוהות של טריגליצרידים
רמות נמוכות של HDL
עודף משקל או השמנת יתר
נשים עם סוכרת הריונית או שנולדו להם תינוקות אשר משקל הלידה  שלהם היה מעל ל-4 קילו ו/או עם תסמונת שחלות פוליציסטית
ראו גם

תסמונת מטבולית
סוכרת
תנגודת לאינסולין
מחלה קרדיווסקולרית
הערות שוליים

↑  "2. Classification and Diagnosis of Diabetes". Diabetes Care. 40 (Suppl 1): S11–S24. בינואר 2017. doi:10.2337/dc17-S005. PMID 27979889. {{cite journal}}:  (עזרה)
↑  Bennasar-Veny M, Fresneda S, López-González A, Busquets-Cortés C, Aguiló A, Yañez AM (במאי 2020). "Lifestyle and Progression to Type 2 Diabetes in a Cohort of Workers with Prediabetes". Nutrients. 12 (5): 1538. doi:10.3390/nu12051538. PMC 7284825. PMID 32466178. {{cite journal}}:  (עזרה)
| --- | --- |
בקרת זהויות :  LNB: 000338647  NKC: ph692145
טומאת כלי חרס

כלי חרס
כלי חרס
בהלכות טומאת כלים שבכלי חרס קיימים כמה דינים מיוחדים, המבדילים אותו מכל שאר הכלים. דינים אלו קיימים גם בכלי נתר. מדובר בחומר רך שמותך במים ועשוי לניקוי כעין בורית, העשוי מאדמה מסוימת.
תוך כלי חרס

א. הם מקבלים טומאה אם הגורם המטמא נכנס לתוכם, ואפילו לא נגע בהם כלל, אלא רק שהה בחלל שבתוך הכלי ("נטמא מאווירו"). כמו כן, כלי חרס שנטמא, מטמא כל מזון שנמצא בתוכו, גם אם לא נגע בדפנות הכלי. האוכל שבתוך הכלי שבתוכו, נטמא גם הוא מפני שגם הוא בתוך הכלי הטמא, אך אם דפנות הכלי האמצעי עולות למעלה מכלי החרס הטמא, הוא חוצץ בפני הכלי שבתוכו, וזה לא נטמא, מפני שהכלי שבתוך האמצעי נחשב ל"תוך תוכו".
לכלל זה יש סייג יסודי האומר כי תוך כלי חרס יטמא רק אוכל או משקאות, אך לא אדם שבתוכו או כלים, ואין אומרים שבכך שהאוכל נטמא מאוויר הכלי חרס נחשב הדבר כאילו כל הכלי מלא בטומאה ממשית. לפעמים תיתכן אפיזודה מעניינת: בתוך הכלי שבתוך הכלי חרס יהיה אוכל, ומכיוון שהכלי האמצעי לא חצץ בפניו מכיוון שדפנותיו של החיצון היו גבוהות יותר מדפנותיו, המשקה נטמא, אף על פי שהכלי עצמו לא נטמא, אך המשקה שנטמא יטמא את הכלי האמצעי, כך שהכלי חרס יטמא את הכלי שבתוכו בעקיפין.
קיימת גם התייחסות מיוחדת לשני כלים המחוברים יחד כמו מגש של סלטים או תבלינים המורכב מחלקים רבים, שאז כאשר תהיה טומאה באחד מהחלקים לא יטמאו החלקים האחרים, אך אם יש שפה משותפת לכל החלקים ויש "תוך" משותף לכולם תשפיע הטומאה שבתוך אחת מהם על כולם.
תוך כלי חרס > גבן

לגבי נגיעה בגב כלי חרס, יש הבדל בין האופן שבו הכלי נטמא לבין האופן שבו כלי טמא מטמא דברים אחרים: אם דבר טמא נגע בגבו של כלי חרס טהור - הכלי נשאר בטהרתו. לעומת זאת, אם מזון טהור נוגע בגבו של כלי חרס שכבר נטמא - המזון נטמא. לדין זה שכלי חרס אינו נטמא מגבו, יש השלכה על הלכות "טומאת אהל" במת. כשיש מת בבית - נטמא כל מה שבבית, פרט למזון הנמצא בכלי חרס אטום ("מוקף צמיד פתיל"). מכיוון שאינו נטמא מגבו - הוא חוצץ בפני הטומאה מלהיכנס לכלי.
דרגות הטומאה

ב. כלי חרס לעולם איננו נעשה "אב הטומאה", גם אם נטמא ממת, וגם אם הוא משמש למשכבו או מושבו של הזב (אלו שני האופנים בהם כלים אחרים יכולים להיות אב הטומאה).
טהרת כלי חרס

ג. לאחר שכלי חרס נטמא - אי אפשר לטהר אותו בטבילה במקווה, ורק אם ישבר - השברים טהורים, כי כעת אינו "כלי" כלל. שאר הכלים יכולים להיטהר על ידי טבילה במקווה.
טהרת כלי חרס > שבירה

בשונה מכלים אחרים, כלי חרס שנשברו והשברים יכולים לשמש ככלים קטנים, לא נטהרו מטומאתם הישנה. בספרא למדו זאת מהפסוק "וכל כלי חרס", "מנין לרבות שברי כלי חרס תלמוד לומר וכל כלי חרס". במשנה נחלקו רבי ישמעאל ורבי עקיבא בשיעור הכלים. רבי ישמעאל ורבי עקיבא נתנו לדבר שיעור, ביחס למידות בהן שימש הכלי לפני שבירתו. למשל: כלי שהיה החל מגודל של לוג, (שיכול להכיל בתוכו שמן בושמי המיועד לרחיצת אדם קטן) עד לגודל של סאה (שהוא סיר קטן), אם נשבר ונשאר בו שיעור רביעית שהוא רוב הלוג, הוא נחשב לכלי עדיין. אם היה הכלי בגודל של סאה עד סאתיים (2 סאה), ולאחר השבירה נשאר בו כדי לקבל לוג שלם, נחשב הכלי לכלי עדיין.
פשוטי כלי חרס אינן מטמאין, כי כתוב במקרא "אל תוכו", ודרשו על כך בתורת כהנים: "אל תוכו, את שיש לו תוך טמא ואת שאין לו תוך טהור, פרט למטה ולכסא ולספסל ולשולחן ולספינה ולמיטה של חרס". במשנה הובאו דוגמאות נוספות, כמו מחתה שחותין בה את האש, טבלה של שולחן שאין לה דפנות מצידיה (כך שאין לה כלי קיבול), או אפילו כלים שיש להם בית קיבול, אך אינם מיועדים למטרה זו, כמו צינורות שיש בהם כלי קיבול מצידיהם, וחבית המיועדת לשחייה למתחיל, וכלי הקיבול מיועד רק כדי לגרום לה לשוט על פני המים (כדוגמת גלגל ים) או כאלו שכלי הקיבול שלהם הוא בצד ההפוך - למשל כיסוי של סל או סיר. המשנה גם שמה דגש לתשמיש עראי יחסית של הכלי כדי להחשיבו ככלי קיבול, ולכן היא קובעת שכיסוי של סיר גדול, אם אין בו חור או חידוד שמונע את השימוש בו כשהוא הפוך, יש להחשיבו ככלי מכיוון שכאשר האשה עסוקה בבישול והיא זקוקה לכלי קטן כדי להניח בו ירקות שמהם היא מוציאה את המים שלפעמים רבים מדי. כיום, רוב הכלים יש להם חתיכת פלסטיק בראשו הפוסלת את השימוש בכיסוי כשהוא הפוך, ולכן אין נהוג בו שימוש זה.
שבירה מסיווג הלכתי אחר הוא כאשר ניקב בכלי חור בגודל הקצוב במשנה. כלי העשוי לאוכלין - שיעורו בחור כזה שלא יוכל להחזיק זית, כלי העשוי למשקין שיעורו כדי שלא יוכל להחזיק משקין (חור זעיר ביותר), כלי שעשוי לשניהם (למשל סיר בישול) - יש להחמיר שלא יוכל להחזיק אפילו זית ולא רק משקין. חבית שיעורה לפי רבי שמעון בגרוגרת (תאנה מיובשת) ולפי רבי יהודה באגוזים (וכן ההלכה) ולפי רבי מאיר בזיתים. פך שעשוי באופן רגיל לשמן שיעורו שלא יוכל להחזיק שמן, מנורת שמן גם כן שיעורה בשמן, אלא שלפי רבי אלעזר מחמיר ואומר ששיעורה בפרוטה, מכיוון שהרגילות בעבר הייתה להניח בה פרוטות מכיוון שהיא התאימה לשימוש זה.
חרס שאינו יכול לעמוד מכיוון שיש לו ידית שמפריע לשיווי משקלו או שיש בו חידוד בקרקעיתו ואינו יכול לעמוד טהור, מפני שהוא לא נחשב ככלי. לפי חכמים, גם אם לאחר זמן ניטל החידוד או הידית והוא יכול לעמוד אין הוא מקבל טומאה יותר כי מכיוון שבטל מתורת טומאת כלי חרס אינו מקבל טומאה יותר, אך רבי יהודה חלוק על סברא זו.
טומאת תנור

טומאת תנור דומה גם היא לטומאת כלי חרס ודיניה שווין, אף על פי שהיא אינה כלי חרס, ומקור טומאתה נלמד מפסוק מיוחד "תנור וכיריים יותץ טמאים הם".
טומאת תנור > שיעורו

המשנה קוצבת את גודלו של התנור לפי גודלו:
תנור רגיל - ארבעה טפחים. לפי רבי מאיר הכוונה שיהיה לכל הפחות בגודל של ארבעה טפחים, או לחלופין אפילו תנור שהיה גדול יותר ונפחת ונשארו ממנו ארבעה טפחים, אך לפי חכמים ארבעה טפחים הוא דין ב"שיריים" של תנור גדול, אך תנור קטן שיעורו בכל שהוא, ודין השיריים של קטן הוא שאם נשאר רובו הוא נחשב עדיין לתנור.
כירה - תנור שמבשלים את התבשיל מעליו ולא בתוכו, ויש בו מקום להניח בו שתי קדירות. שיעורו בשלושה טפחים ו"שייריו" של תנור גדול גם הוא בשלושה (אם נפחת ונשארו בו שלושה).
כופח הוא כלי הדומה לשני המינים, מיועד לאפות בו אך גם לבשל מעליו, ושיעורו לפי מה שמטרתו היא.
טומאת תנור > גמר מלאכתו

על התנור להיות מוכן. גמר מלאכתו של התנור הוא כדי אפיית סופגנים, אלא שקיימת מחלוקת בין החכמים האם שיעור הסקת התנור כדי לאפות בו סופגנים נמדדת לפי תנור חדש שבו נדרשת הסקה ממושכת יותר כדי לאפות בו סופגנין (- דעת חכמים), או לפי תנור ישן (-דעת רבי יהודה). גמר מלאכתו של כירה הוא כדי לאפות בו ביצה קלה (=ביצת תרנגולת) שכבר נפתחה והוכנה להכין בה חביתה.
אפילו תנור שהוסק שלא מדעת, או אפילו מדעת אך לא בהתייחסות ישירה לתנור מבפנים - שהוסק מבחוץ וממילא ללא דעת הוסק גם החלק הפנימי או שהסיקו האומן ללא דעת הבעל הבית, נחשב לתנור שנגמרה מלאכתו. בנוגע לכך מסופר כי כאשר פרצה דליקה בתנורי כפר סגנה וממילא הוסקו התנורים מחום השריפה, הורה רבן גמליאל כי היסק כזה נחשב לגמר מלאכה של התנור.
טומאת תנור > חלקים הטפלים לתנור

קיימת גם התייחסות לחלקים המחוברים לתנור, בהתאם לפי תשמישם. כך ל"עטרת הכירה" לא מיוחסת טומאת התנור, מכיוון שאין היא משמשת כחלק מהתנור, כי תשמישו הוא כדי לשמור על חום התנור, לעומת זאת חלק אחר המחובר לתנור ושמו "טירת התנור" טמא, מכיוון שהוא משמש כחלק מהתנור ועליו מניחים את הלחם לאחר האפייה, שיעורה בארבעה טפחים שבהם ניתן להניח לחם רגיל.
הערות שוליים

↑  רמב"ם בפירוש המשניות לכלים ב' א על פי שבת פט ב ונדה סא ב.
↑  ר"ש כלים ב' א.
↑  הדבר נלמד מן הפסוק בויקרא יא, לג: "וְכָל כְּלִי חֶרֶשׂ אֲשֶׁר יִפֹּל מֵהֶם [מן השרצים שהוזכרו קודם לכן] אֶל תּוֹכוֹ כֹּל אֲשֶׁר בְּתוֹכוֹ יִטְמָא". בכלים מחומרים אחרים, הכלי מטמא רק את המזון שנוגע בדפנותיו, אבל מזון זה יוכל לטמא מזון אחר שנוגע בו, עד גבול מסוים, בהתאם לכללי "שרשרת הטומאה"
↑  חולין כ"ה.
↑  ראו בהרחבה במשנה, מסכת כלים, פרק ד', משנה ד'.
↑  משנה, מסכת כלים, פרק ב', משנה ז'
↑  פרט לטמאים שמטמאים בהיסט, שמטמאים כלי חרס וכל תכולתו גם אם הזיזו אותו מבחוץ (אך לא בנגיעה ללא הזזה).
↑  משנה מסכת כלים פרק ב משנה א: "ומטמאין מאחוריהן ואין מיטמאין מגביהן", ופירוש הרמב"ם שם. תלמוד בבלי מסכת חולין דף כה עמוד א.
↑  במדבר יט, טו וברש"י.
↑  תלמוד בבלי מסכת ערובין דף קד עמוד ב. רמב"ם, משנה תורה, הלכות שאר אבות הטומאות פרק י הלכה ח.
↑  ויקרא יא, לג. משנה מסכת כלים פרק ב משנה א.
↑  באשר לכלי זכוכית - ראו להלן: הלכות טומאה נוספות שקבעו חכמים.
↑  הם נחלקו רק בנודע לביטוי ההלכה אם לפי גודל הכלי או לפי שימושו - כמבואר ברמב"ם כלים ב' ב.
1 2  ספר ויקרא, פרק י"א.
↑  משנה, מסכת כלים, פרק ב', משנה ג'.
↑  משנה, מסכת כלים, פרק ב', משנה ה' "כיסוי האלפס"/הלפת".
↑  משנה, מסכת כלים, פרק ב', משנה א'.
↑  משנה תורה לרמב"ם, ספר טהרה, הלכות כלים, פרק י"ח, הלכה ג'.
↑  משנה, מסכת כלים, פרק ג', משנה ב'.
↑  משנה, מסכת כלים, פרק ג', משנה א'.
↑  רמב"ם במשנה, מסכת כלים, פרק ה', משנה א'.
↑  משנה, מסכת כלים, פרק ה', משנה א'.
↑  משנה, מסכת כלים, פרק ה', משנה ד'.
↑  משנה, מסכת כלים, פרק ה', משנה ג'.
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
יוסף דוד חכמי

יוסף דוד חכמי
יוסף דוד חכמי (נולד ב-2 בינואר 1945) הוא איש עסקים ואספן אמנות ישראלי. כתב העת ARTnews כלל אותו ברשימת מאתיים אספני האמנות הגדולים בעולם.